**СПОРАЗУМ   
ОПОЗИЦИОНИХ СТРАНАКА И ОРГАНИЗАЦИЈА ОКО КООРДИНАЦИЈЕ РАДА У БИРАЧКИМ ОДБОРИМА НА ЛОКАЛНИМ ИЗБОРИМА 2. ЈУНА 2024. У НИШУ**

Након документоване изборне крађе и бројних манипулација које је извела актуелна власт пре и током трајања републичких избора, као и избора за 66 јединица локалне самоуправе, опозиционе странке и организације у Нишу се позивају да јединствено раде на контроли изборног процеса, за време предизборне кампање, током самог изборног дана, као и током утврђивања резултата гласања.

Без обзира на различитости самих политичких субјеката који учествују на изборима за одборнике Града Ниша, као и за одборнике градских скупштина, потребно је ујединити све капацитете опозиционих странака и постићи договор око заједничког рада у бирачким одборима на спречавању изборних неправилности и контроли избора.

Заједнички рад подразумева координацију у погледу распоређивања контролора на бирачким местима, размену информација током изборног дана, јединствену реакцију у одбрани изборних резултата сваке опозиционе странке и организације, потписнице овог договора, као и координацију правних тимова који треба да предложе и разраде активности и акције везане за спречавање изборних превара и манипулација, нарочито током изборног дана током бројања гласова и објављивања коначних резултата.

Листа „Др Саво Манојловић – И ја сам Ниш – Крени-Промени“ позива све опозиционе листе да потпишу овај Споразум и да на тај начин омогуће да изборна воља грађанки и грађана Ниша буде заштићена на најбољи могући начин.   
Потписници:

|  |  |  |  |
| --- | --- | --- | --- |
| Р.БР. | НАЗИВ ЛИСТЕ | ОВЛАШЋЕНО ЛИЦЕ | ПОТПИС |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

U Nišu, 24. maj 2024.